**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2020-2021 уку елы) 6 нчы сыйныф**

**Үткәрү вакыты- 90 минут**

**Максималь балл – 40 балл**

1. **Тәкъдим ителгән сорауларга 2-3 җөмлә белән генә җавап языгыз (24 балл).**

1. Г.Ибраһимовның “Алмачуар” әсәре нинди жанрга карый? (3 балл)

2. “Алмачуар” әсәрендә төп конфликтны билгеләп языгыз (3 балл)

3. “Алмачуар” әсәре аркылы автор нәрсә әйтергә тели? (5 балл)

4. Әсәрдә татар халкына хас нинди йолалар, традицияләр сурәтләнә? (5 балл)

5\*. Алмачуар үлеменә Г.Ибраһимов нинди мәгънә сала, аның аркылы нинди сыйфатның юкка чыгуын җиткерергә тели? Ничек дип уйлыйсың? Аңлатып яз. (8 балл)

1. **Шигъри әсәр белән эш (16 балл).**

Тау башына салынгандыр безнең авыл,

Бер чишмә бар, якын безнең авылга ул;

Аулыбызның ямен, суы тәмен беләм,

Шуңар күрә сөям җаным-тәнем белән.

Ходай шунда җан биргән, мин шунда туган,

Шунда әүвәл Коръән аятен укыган;

Шунда белдем рәсүлемез Мөхәммәдне,

Ничек михнәт, җәфа күргән, ничек торган.

Истән чыкмый монда минем күргәннәрем,

Шатлык белән уйнап гомер сөргәннәрем;

Абый белән бергәләшеп кара җирне

Сука белән ертып-ертып йөргәннәрем.

Бу дөньяда, бәлки, күп-күп эшләр күрем,

Билгесездер – кая ташлар бу тәкъдирем;

Кая барсам, кайда торсам, нишләсәм дә,

Хәтеремдә мәңге калыр туган җирем. (*Г.Тукай “Туган авыл”*).

1. Әлеге шигырьдән рифмалашып килгән сүзләрне табып языгыз (3 балл).

2. Шигырьдә кулланылган тел-сурәтләү чараларын табып, мисалларын күрсәтеп языгыз (5 балл).

3. Шигырь кем исеменнән сөйләнелә? (5 балл)

4. Бала күңелендә туган авылына бәйле нинди хис уяна? (3 балл)