**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2020-2021 уку елы) 7 нче сыйныф**

**Үткәрү вакыты- 90 минут**

**Максималь балл – 50 балл**

1. **Тәкъдим ителгән сорауларга 2-3 җөмлә белән генә җавап языгыз (25 балл).**

1. Ш.Камалның “Акчарлаклар” әсәре нинди жанрга карый? (3 балл)

2. “Акчарлаклар” әсәрендә төп конфликтны билгеләп языгыз (3 балл)

3. “Акчарлаклар” әсәре аркылы автор нәрсә әйтергә тели? (5 балл)

4. Диңгез һәм акчарлаклар образларына язучы нинди мәгънәләр сала? (6 балл)

5\*. Диңгез һәм акчарлаклар образлары образның кайсы төренә карый? Ничек дип уйлыйсың? Аңлатып яз. (8 балл)

1. **Шигъри әсәр белән эш (25 балл).**

Тәгәрәп-аунап

Буй үскән

Туган илем, исән бул!

Чәч кузгатып,

Җай искән

Таңгы җилем, исән бул!

Йөгреп-йөгреп

Туктаган...

Яулык болгап

Сыктаган

Нәзкәй билем, исән бул! (*Дәрдемәнд “Видагъ”*).

1. Әлеге шигырьдән рифмалашып килгән сүзләрне табып языгыз (3 балл).

2. Шигырьдә кулланылган тел-сурәтләү чараларын табып, мисалларын күрсәтеп языгыз (6 балл).

3. Шигырь кем исеменнән сөйләнелә? (5 балл)

4. Аерылуга бәйле шигырьдә нинди хис туа? (3 балл)

5\*. Шигырьдә кабатланган сүзләрне табыгыз, шагыйрь ни өчен кабатлый? Ничек дип уйлыйсың? Аңлатып яз. (8 балл)